open-index/open-wikipedia-markdown huggingface dataset:
Painin Euroopan-mestaruuskilpailut

**Painin Euroopan-mestaruuskilpailut** järjestetään vuosittain huhti-toukokuussa. Ensimmäisen kerran epäviralliset EM-kisat järjestettiin vuonna 1898, virallisia kisoja on järjestetty vuodesta 1911 lähtien. Naiset painivat ensimmäisen kerran euroopanmestaruuksista vuonna 1988, ja vuosittain naisten paini on ollut EM-ohjelmassa vuodesta 1996. Vuodesta 2005 lähtien kreikkalais-roomalainen paini, vapaapaini ja naispaini on järjestetty säännöllisesti samassa tapahtumassa samalla paikkakunnalla.

## Painin EM-kilpailut
Epäviralliset EM-kilpailut *kursiivilla*.

## Katso myös
*Painin maailmanmestaruuskilpailut
*Painin Aasian-mestaruuskilpailut
*Painin maailmancup

## Lähteet
*FILA:n tietokanta 

### Viitteet
Trouble (Whitesnaken albumi)

**Trouble** on brittiläisen Whitesnake-yhtyeen vuonna 1978 julkaistu albumi. Laulaja David Coverdalen mukaan levy sai nimensä hänen ensimmäisen lapsensa samanaikaisesta syntymästä. *Trouble* oli myös ensimmäinen Whitesnake-levy, jolla soittaa kosketisoittaja Jon Lord. Hän oli aiemmin kuulunut David Coverdalen kanssa Deep Purple -yhtyeeseen.

## Kappaleet
**A-puoli**
# 
# 
# 
# 
# 
**B-puoli**
# 
# 
# 
# 
# 
**Vuoden 2006 painoksen bonuskappaleet (''Snakebite'' -EP)**
# 
# 
# 
# 

## Kokoonpano
*David Coverdale – laulu
*Micky Moody – kitara
*Bernie Marsden – kitara
*Neil Murray – basso
*Jon Lord – kosketinsoittimet
*Dave Dowle – rummut

## Arvostelut
* Allmusic () 

## Lähteet
Joensuun laulujuhlat

**Joensuun laulujuhlat** oli Joensuun kaupungin vuosina 1981–1997 järjestämä musiikkipainotteinen festivaalitapahtuma. Laulumusiikilla oli vain pieni sija ohjelmistossa; festivaali oli musiikkipainotteinen, mutta myös muut taiteenlajit olivat edustettuina. Tapahtuma päätettiin lopettaa 1997 sen tuottaman 950 000 markan (noin 160 000 euron) tappion vuoksi.,

Laulujuhlia dokumentoitiin muun muassa juhlakirjajulkaisuin (Vuoden 1992 laulujuhlat kirjassa: Suomi 75 soi!) ja monin musiikkiäänittein (esimerkiksi LP-levylle: "Joensuun laulujuhlat 84", Joelp 84). 

Konserttien ja tapahtumien pitopaikkoja olivat muun muassa Joensuun laulurinne, Carelia-sali, Karjalantalo, Joensuun kaupunginteatteri, teatteriravintola, konservatorion sali, Joensuun taidemuseon sali ja tori.

Vuonna 1987 Joensuun laulujuhlat päätti yrittää juhannusajan rock-tapahtumana ja isona kilpailijana Ilosaarirockille.
Kaupungin järjestelypäällikkö Aulis Järvinen ehdotti, että tulevina vuosina laulurinteen rock-tapahtumasta voisi tehdä valtakunnallisen tapahtuman jopa 50 000 hengelle. Paria viikkoa myöhemmin kaupunginjohtaja
Aaro Heikkilä tuuletteli asiaa Ilta-Sanomien haastattelussa. Kuitenkin vasta 1993 kuului rock-juhannus mukaan laulujuhlien festivaalitarjontaan.

## Festivaalin taiteelliset johtajat
* Jorma Hynninen 1980–1991 
* Gustav Djupsjöbacka 1992–1997

## Lähteet
Evraz Group

**Evraz Group** () () on Venäjän suurin ja yksi maailman suurimmista teräsyhtiöistä. Yhtiö valmisti vuonna 2006 terästä 16 miljoonaa tonnia. Evraz on vahvasti vertikaalisesti integroitu ja se hallitsee sekä rautamalmin louhintaa että koksin valmistusta.

Yhtiö on listattu Moskovan ja Lontoon pörsseissä. Sen osakkeista 14,3 % on vapailla markkinoilla.

Evraz on ostanut Pohjois-Amerikasta vuonna 2006 kiskoja ja putkia valmistavan Oregon Steelin, Claymont Steelin Delawaresta ja maaliskuussa 2008 IPSCOn.

## Lähteet

## Aiheesta muualla
* http://www.evraz.com/
Vapaasotilas (shakki)

Shakissa **vapaasotilas** tarkoittaa sotilasta, jolla ei ole yhtään vastustajan sotilasta estämässä sen etenemistä viimeiselle riville korottumaan. Toisin sanottuna sillä ei ole edessään samalla tai viereisillä linjoilla vastustajan sotilaita. Vapaasotilaan saaminen etenkin kuningasloppupeliin on iso etu, sillä se sitoo vastustajan kuninkaan estämään sotilaan korottamisen.

Vapaasotilasta, joka on suojattu omalla toisella sotilaalla, kutsutaan **tuetuksi vapaasotilaaksi**.

## Esimerkki pelistä

Valkealla on laudan vasemmalla puolella vapaasotilas. Hän voittaa etenemällä sotilaallaan, jolloin mustan kuninkaan täytyy siirtyä lyömään se. Sillä aikaa valkea käy mustan sotilaiden kimppuun.

:1. Kd4 Kd6
:2. a5 f6
:3. a6 Kc6
:4. a7 Kb7
:5. Kd5 h4 (jos 5... f5 6. h4 voittaa)
:6. Ke6 1-0 ().

## Katso myös
*Loppupeli
*Takasotilas
*Eristetty sotilas

## Lähteet
Bullet

**Bullet** voi tarkoittaa ainakin seuraavia:

## Paikkakunta
* Bullet, kunta Sveitsissä Vaud’n kantonissa

## Henkilönimi
* Gabriel Bullet (1921–2011), sveitsiläinen katolinen piispa

## Kulttuuri
* *[[Kohtalon luoti]]* (*Bullet*), elokuva vuodelta 1995
* *[[Bullet (vuoden 2014 elokuva)|Bullet]]*, elokuva vuodelta 2014
* Bullet, ruotsalainen metalliyhtye
* Bullet, Franz Ferdinandin musiikkikappale

## Tuotemerkki
* Bullet, avoimen lähdekoodin fysiikkamoottoriohjelmisto
* Bullet, brittiläisen Sun Markin energiajuoma

## Muuta
* bullet eli bulletlaina, kerralla takaisin maksettava velka
* bullet-merkki eli luetelmamerkki, luetteloissa käytetty merkki
* bullet, eräs pikashakin muoto
John Simm

**John Ronald Simm** (s. 10. heinäkuuta 1970 Leeds, Iso-Britannia) on englantilainen näyttelijä ja muusikko. Hän on näytellyt televisiosarjassa Sam Tylerina televisiosarjassa *[[Life on Mars]]* ja Tohtorin arkkivihollisena Mestarina televisiosarjassa *[[Doctor Who]]*.  

Simm on naimisissa näyttelijä Kate Magowanin kanssa, ja heillä on tytär ja poika.

## Valikoitu filmografia
### Elokuva

### Televisio

## Lähteet

## Aiheesta muualla
*
*
Axa Sorjanen

**Axa Sorjanen** (s. 1964) on suomalainen toimittaja ja tietokirjailija. Hän toimi Radio Cityn avustajana 1985–1988 ja musiikkipuolen toimituspäällikkönä 1988–1991. Hän oli Radio Helsingin ohjelmapäällikkö vuosina 2000–2007.

## Teokset
* 
* 
* 
* 

## Lähteet

## Aiheesta muualla
* 
* Axa Sorjanen Teoksen sivuilla
Blitz

**Blitz** (saksaa: *salama*, *hyvin nopea*) voi tarkoittaa ainakin seuraavia:

*blitz, nimitys Saksan pommitusoperaatiolle Britanniaa vastaan vuosina 1940–1941 (katso Taistelu Britanniasta ja Lontoon pommitukset)
*blitz, pikashakin muoto
*Blitz BASIC, ohjelmointikieli
*Blitz, peli
*Blitz , yhtye
**[[Blitz (KMFDM:n albumi)|Blitz]]*, KMFDM-yhtyeen albumi
* *[[Blitz (elokuva)|Blitz]]*, brittiläinen elokuva vuodelta 2011.
* Blitz, Marvelin sarjakuvissa esiintyvä roisto
* Blitz, Oslossa sijaitseva anarkistinen toimintakeskus
* Blitz, sukunimenä:
** Gérard Blitz (1901–1979), belgialainen uimari ja vesipalloilija
** Maurice Blitz (1891–1975), belgialainen vesipalloilija 
** Signor Blitz, *Antonio van Zandt* (1810–1877), brittiläinen taikuri ja esiintyjä
Otto Talvio

**Otto Talvio** (s. 1973) on popkriitikko ja toimittaja, joka kirjoittaa muun muassa Helsingin Sanomien Nyt-liitteeseen ja Rumbaan. Hän on julkaissut vuonna 2007 kirjan *Biff! Bang! Pow! – Seikkailuja populaarikulttuurissa* (Teos).

## Aiheesta muualla
*Otto Talvio Teoksen sivuilla 
*Biff! Bang! Pow! -kirjan arvostelu Helsingin Sanomissa 17.12.2007
Sinikka Tarvainen

**Sinikka Tarvainen-Kahl** (s. 1958) on suomalainen toimittaja ja kirjailija. Hän on työskennellyt toimittajana Oulussa sekä kirjeenvaihtajana Brysselissä, Nairobissa, Madridissa, Johannesburgissa ja Bogotássa. Hän on tehnyt tutkimusta lisäksi Afrikan länsiosissa muun muassa Beninissä, Togossa, Nigeriassa, sekä Kuubassa, Haitissa ja Yhdysvalloissa, joissa hän on perehtynyt voodoo-kulttuureihin ja elänyt niiden parissa. Tarvainen on tutkinut myös intiaanikulttuureja Kolumbiassa. 

Tarvainen on kirjoittanut viisi kirjaa afrikkalaisista ja latinalaisamerikkalaisista hengellisistä perinteistä.

## Teokset
* *Voodoo – Afrikkalainen menestystarina* (Yliopistopaino, 2002)
* *Ennen syntiinlankeemusta – Vodoun maailma* (Teos, 2007)
* *La mujer en la mitología afrocubana* Toinen kirjoittaja Arisel Arce (Ediciones Aurelia, 2017)
* *Los antepasados nos hablan. Medicina tradicional en Sudáfrica* (Acracia, 2019) 
*  *Maaemon sylissä. Kolumbian alkuperäiskansojen luontosuhteesta* (Kirjokansi, 2024)  

## Lähteet
Varpu Tavi

**Varpu Maritta Tavi** (s. 1957) on suomalainen filosofian maisteri, antropologi sekä kokonaisvaltaiseen terveyteen erikoistunut tietokirjailija, toimittaja ja bloggaaja. 

Tavi on valmistunut filosofian maisteriksi Helsingin yliopistosta. Lisäkoulutusta hän on hankkinut Teatterikorkeakoulun jatkokoulutuskeskuksessa (tv-käsikirjoittaminen ja dramaturgia) sekä Taideteollisen korkeakoulun jatkokoulutuskeskuksessa (julkaisun visuaalinen suunnittelu).

## Työt
Tavi on aiemmin työskennellyt toimittajana, julkaisupäällikkönä Siivousteknisessä liitossa ja mainostoimiston tekstipäällikkönä. Vuodesta 2001 hän on tehnyt töitä vapaana kirjoittajana.

## Teokset
**Laihdu ilman nälkää – hiilihydraattitietoisella ruokavaliolla* (Teos 2005, 2006) 
**Laihdu ilman nälkää – Hiilihydraattitietoista kotiruokaa* (Teos 2005, 8. painos 2012) 
**Laihdu ilman nälkää – Juhli hiilihydraattitietoisesti* (Teos 2006) 
**Nainen parasta vuosikertaa* (Teos 2007)
**Laihdu! Helposti, hiilihydraattitietoisesti, hyväntuulisesti (my.book 2009, 2.painos 2010)
**Laihdu ilman nälkää* (3. kokonaan uudistettu painos, my.book 2009)
**Hormoniharmoniaa ruokavalion ja joogan keinoin (my.book 2010)
**Laihdu! Herkutellen ja pysyvästi (my.book 2010)
**Maanantaisoturit (my.book 2011)
**Maanantaisoturin dieetti (Tammi 2012)
**Teholaihtuminen – Hyppynarukuuri ja 100 muuta keinoa* (Gummerus 2013)
**Aknesta voi parantua! (E-kirja, my.book 2013)
**Villiinny kaupunkiviljelijäksi: Lähiruokaa tosi läheltä (Gummerus 2013)
**Aidon kauneuden metsästäjät (E-kirja, my.book 2013)
**Rasvoilla terveyttä ja kauneutta* (E-kirja, my.book 2013)
* *Pätkäpaasto – 5:2, rasvapaasto ja 15 muuta tehokasta tapaa laihtua* (Gummerus 2014)
**Suola ja terveys* (E-kirja, my.book 2014)
**Koko naisen terveys* (Gummerus, 2015)
**Minä Plus Size* (Docendo, 2018)
**Muistisairaan selviytymisopas* (Docendo, 2019)
**Vaihdevuodet luonnollisesti* (Docendo, 2020)

## Lähteet

## Aiheesta muualla
* Puheenvuoro Uusi Suomi. Blogi
Dino-Riders

**Dino-Riders** eli **Dinoratsastajat** (*Dino-Riders*) oli vuonna 1988 tuotettu yhdysvaltalainen piirrossarja. Sarjaa tehtiin yhteensä 14 jakson verran. Sarjan käsikirjoitti Paul Kirchner. Suomessa sarjan jaksot julkaistiin VHS-kasetteina suomeksi puhuttuina. Ääninäyttelijöinä olivat Esa Saario, Matti Ranin, Anitta Niemi, Pekka Juntunen, Kalle Juurela, Arto Koskelo ja Matti Olavi Ranin. Matti Ranin oli myös suomenkielisen version ohjaaja.

Sarjassa ovat vastakkain hyvät valorialaiset eli dinoratsastajat, joita johtaa Questar, ja pahat Rulonit, joita johtaa Krulos. Muita henkilöitä ovat muun muassa Yungstar, Serena ja Gunnar. Dinoratsastajilla on kyky puhua telepaattisesti kaulallaan roikkuvan esineen avulla. Tätä he käyttävät hyödykseen muun muassa puhuessaan dinosaurusten kanssa.

Sarjan alussa sanotaan tavallisesti "Tule mukaan seikkailemaan esihistorialliseen aikaan. Sinne sinut kiidättää Dinoratsastajat!"

## Tarina

Sarja kertoo Valoria-planeetalla asuneesta kansasta, joka joutuu Rulon-kansan hyökkäyksen kohteeksi. Questar pakenee pienen joukon kanssa avaruudessa Krulonin joukkoja ja yrittävät saada aika-avaruuskristallinsa S.T.E.P.:in (sanoista Space-Time Energy Projector) toimimaan. Virta ei kuitenkaan aluksi riitä, mutta kun Rulonit ampuvat valorialaisten alukseen straktosäteen, kristalli saa lisää energiaa ja alkaa toimia. Valorialaiset siirtyvät kristallinsa avulla ajassa taaksepäin ja joutuvat esihistorialliselle Maapallolle, jossa elää dinosauruksia. Myös Rulonit joutuvat Maahan, ja niinpä heidän johtajansa Krulos haluaa kristallin itselleen päästäkseen takaisin valtakuntaansa. Sitä varten hän haluaa tuhota valorialaiset.

Rulonit pyydystävät dinosauruksia erilaisin ansoin ja asein ja asentavat sitten niiden päähän laitteen, jonka avulla dinosaurukset tottelevat heitä. Tämän jälkeen he laittavat dinosaurusten selkään laseraseita. Valorialaiset sen sijaan tulevat toimeen dinosaurusten kanssa ilman väkivaltaa telepaattisen puhekyvyn ansiosta, mutta myös heidän dinosauruksiinsa on asennettu aseita. Kruloksen joukot saavat kuitenkin etulyöntiaseman, kun he onnistuvat pyydystämään tyrannosaurus rexin.

Ensimmäisen jakson päätteeksi Questar toteaa: ”Emme ole enää valorialaisia. Olemme dinoratsastajia.”

## Hahmot
### Dinoratsastajat (valorialaiset)
* Questar – Dinoratsastajien johtaja
* Yungstar
* Serena
* Gunner
* Turret
* Mind-Zei – sokea mies, Serenan isoisä
* Llahd
* Icon
* Tagg
* Aero
* Vector
* Cub
 
Kommandot (Dinoratsastajat)
* Astra: Kommandojen johtaja
* Rock: Hyvä liikkumaan kivikoissa 
* Glyde: Hyvä liikkumaan ilmassa
* Bomba: Pommiasiantuntija (pioneeri) 
* Kameelian: Luontoasiantuntija 
* Faze: Elektroniikka- ja ohjusasiantuntija

### Rulonit
* Krulos – Ruloneiden johtaja
* Krok
* Rasp
* Vasarapää (Hammerhead)
* Antor
* Skate
* Lokus

## Lähteet
Rapid

**Rapid** (suom. ’nopea’, ’koski’) voi tarkoittaa ainakin seuraavia:

* nopea shakki, shakin pelimuoto
* Škoda Rapid, usean automallin nimi
Tony Accardo

**Antonino "Joe Batters" Accardo** alias **Big Tuna** (28. huhtikuuta 1906 – 22. toukokuuta 1992) oli italialais-yhdysvaltalainen mafiapäällikkö.
Accardo oli Chicagon mafian keskushenkilöitä ja Yhdysvaltain historian pisimpään toiminut mafiapäällikkö. Accardo nousi Chicagon mafian virkaan jo vuonna 1943 ja oli kuolemaansa 1992 asti organisaation johdossa.

Accardo toimi jo nuorena rikollisuudelle ja kuului erilaisiin jengeihin. Jo kahdenkymmenen ikäisenä hän kuului Al Caponen parhaisiin palkkamurhaajiin. Caponen jouduttua vankilaan veropetoksesta vuonna 1931 rikollisorganisaation johtoon nousi Frank Nitti. Myös Accardo alkoi nousta mafian arvoasteikossa ja pääsi käsiksi isompiin bisneksiin. 1930-luvulla Accardo nousi kapteeniksi eli niin sanotuksi caporegimeksi ja 1940-luvun alussa hän oli jo mafiapomo.

Accardon ollessa johdossa hän muun muassa laajensi merkittävästi mafian silloista liiketoimintaa Chicagossa ja aloitti myös uusia toimia Las Vegasissa. Accardo oli nostanut mafian voimakkaaksi ja siihen aikaan Las Vegasissa jopa mafia vaati veroa jokaiselta henkilöltä, joka oli tehnyt kadulla jonkun rikoksen.

1950-luvulla Accardo piti melko matalaa profiilia ja jättäytyi väliaikaisesti pois pomon tehtävistä, jolloin paikalle asettui Sam Giancana. Accardo piti silti paikkansa liikeasioissa ja siirtyi neuvonantajaksi eli niin sanotuksi consigliereksi.
Vuonna 1975 mafia kyllästyi pomonsa Giancanan elämäntyyliin ja hänet tapettiin kotitalonsa kellarissa ampumalla ensin niskaan ja sen jälkeen kuusi kertaa päähän. Kun pomot Sam Battaglia ja Jackie Cerone joutuivat kumpikin vankilaan, Accardo päätti ottaa taas haltuunsa pomon paikan.

Accardo toimi Chicagon mafian päällikkönä melkein 50 vuotta. Hän kuoli 86-vuotiaana kotikaupungissaan Chicagossa sydänhalvaukseen. Vielä viimeisinä vuosinaankin Accardo toimi yhä mafialle. Häntä on usein kuvattu viisaaksi, mutta äkkipikaiseksi mieheksi. Chicagon entinen mafiapäällikkö Paul Ricca totesi joskus Accardosta, että "hänellä on enemmän älyä aamiaisella kuin Caponella koko päivänä".

Accardo haastettiin elämänsä aikana useita kertoja oikeuteen, mutta jokaisesta oikeudenkäynnistä hän selvisi ilman tuomiota. Tämä johtui hänen vähäpuheisuudestaan, jonka johdosta myös yleisö näki hänet harmittomana.

## Lähteet
Rytmiä veressä

**Rytmiä veressä** (*There’s No Business Like Show Business*) on vuonna 1954 ilmestynyt elokuvamusikaali. 

## Taustaa
Elokuvan pääosissa ovat Ethel Merman, Donald O'Connor, Marilyn Monroe, Dan Dailey, Mitzi Gaynor ja Johnnie Ray. Elokuvan englanninkielinen nimi ja tarina perustuu kuuluisaan lauluun *There's No Business Like Show Business* musikaalista *Annie Get Your Gun*. Huolimatta vakuuttavasta tähtikaartistaan, elokuva oli taloudellisesti pettymys, eikä se saanut kriitikoita puolelleen. Elokuva oli myös erittäin kallis. Elokuvan tuotti 20th Century Fox ja se kuvattiin CinemaScopella. Monroe ei olisi ikinä halunnut tehdä elokuvaa, mutta myöntyi rooliin, kun hänelle luvattiin naispääosa Billy Wilderin ohjaamasta elokuvasta Kesäleski.

## Juoni

Elokuva sisältää runsaasti matkustamista sekä laulu- ja tanssinumeroita. Elokuva kertoo laulavasta Donahue Familystä, joka kiertää ympäri maata esiintymässä. Merman ja Dailey esittävät perheen vanhempia ja O'Connor, Ray ja Gaynor heidän aikuisia lapsiaan. Marilyn Monroe esittää elokuvassa laulajatarta, johon O'Connorin esittämä mies rakastuu. 

## Aiheesta muualla
* 
* There's No Business Like Show Business, *The Cinema Laser dvd Review*. Arkistoitu 30.12.2010 
* Doll, Susan: Marilyn Monroe's Later Career, *Howtuffworks.com*
Jesper Christensen

**Jesper Christensen** (s. 16. toukokuuta 1948, Kööpenhamina, Tanska) on tanskalainen näyttelijä.

Christensen on eurooppalaisten elokuvien veteraani, joka näyttelee nykyisin myös suurissa englanninkielisissä projekteissa, kuten elokuvassa *[[Tulkki (elokuva)|Tulkki]]* ja television minisarjassa *[[Revelations (televisiosarja)|Revelations]]*. Christensen esitti mystisen Mr. Whiten roolia James Bond -elokuvissa *[[Casino Royale (vuoden 2006 elokuva)|Casino Royale]]* (2006), *[[007 Quantum of Solace]]* (2008) ja *[[007 Spectre]]* (2015).

Kotimaassaan Christensen on voittanut neljä Bodil Awards -palkintoa, kolme parhaana näyttelijänä ja yhden parhaasta sivuosasta.

## Osittainen filmografia
* *[[Strömer – jepari]]* (1976)
* *[[Miksi meillä ei ole lasta?]]* (1980)
* *[[Hip Hip Hurra]]* (1987)
* *[[Dagens Donna]]* (1990)
* *[[Valkoinen naarasleijona]]* (1996)
* *[[Barbara]]* (1997)
* *[[Kiinassa syödään koiria]]* (1998)
* *[[Grev Axel]]* (2001)
* *[[Onni onnettomuudessa]]* (2002)
* *[[Arven]]* (2003)
* *[[Tappo (elokuva)|Tappo]]* (2005)
* *[[Tulkki (elokuva)|Tulkki]]* (2005)
* *[[Casino Royale (vuoden 2006 elokuva)|Casino Royale]]* (2006)
* *[[Liekki ja sitruuna]]* (2008)
* *[[Ikuistetut hetket]]* (2008)
* *[[007 Quantum of Solace]]* (2008)
* *[[Nuori Victoria]]* (2009)
* *[[The Debt]]* (2010)
* *[[Melancholia]]* (2011)
* *[[Julie (vuoden 2011 elokuva)|Julie]]* (2011)
* *[[Menneen miehen maine]]* (2012)
* *[[Nymphomaniac]]* (2013)
* *[[Spectre (elokuva)|007 Spectre]]* (2015)

## Lähteet

## Aiheesta muualla
* Jesper Christensenin virallinen sivusto 
* 
*
Dynaaminen paine

**Dynaaminen paine** (joskus myös **patopaine**) on fluidin liikkeestä johtuva paine. Se saadaan seuraavasti:

: p_{dyn} = \frac{\rho v^2}{2} , 

missä:

:p_{dyn} = dynaaminen paine, pascal 
:\rho = fluidin tiheys, kg/m3
:v = fluidin nopeus, m/s

## Fysikaalinen merkitys
Dynaaminen paine liittyy läheisesti hiukkasen liike-energiaan, sillä molemmat ovat suoraan suhteessa hiukkasen massaan ja nopeuden neliöön. Dynaaminen paine on yksi Bernoullin lain termeistä ja Bernoullin laki on pohjimmiltaan liikkeessä olevan fluidin energian säilymislaki.

Toinen merkittävä aspekti on se, että nopeudella v liikkuvaan kappaleeseen kohdistuva aerodynaaminen kuormitus on suoraan verrannollinen ilman tiheyteen ja nopeuden v neliöön eli se on siis suoraan verrannollinen dynaamiseen paineeseen.

Esimerkiksi ilmakehässä lentävään lentokoneeseen kohdistuvaa kuormitusta voidaan seurata tarkkailemalla dynaamista painetta ja erityisesti voidaan selvittää milloin on sen maksimi. Aerodynaamisen kuorman maksimia nimitetään usein *[[max Q]]*:ksi (q on dynaamisen paineen tunnus englanniksi) ja se on kriittinen parametri esimerkiksi avaruusalusten laukaisussa.

## Lähteet

## Aiheesta muualla
* Definition of dynamic pressure on ''Eric Weisstein's World of Science''
Terhi Utriainen

**Terhi Pepita Utriainen** (s. 7. marraskuuta 1962 Jyväskylä) on suomalainen uskontotieteilijä ja kirjailija. Hän on uskontotieteen professori Helsingin yliopistossa vuodesta 2022. Aiemmin Utriainen toimi Turun yliopiston uskontotieteen professorina 2018–2021. Vuonna 2021 hänet valittiin Suomalaisen Tiedeakatemian jäseneksi.

## Elämä ja ura
Utriainen opiskeli Helsingin yliopistossa alun perin filosofiaa, kirjallisuustiedettä ja ranskaa. Hän alkoi opiskella uskontotiedettä, koska hänen läheisensä koki uskonnollisen herätyksen ja kuolemaan liittyvät teemat olivat kiinnostaneet häntä pitkään. Vuonna 1989 valmistuneessa pro gradu -tutkielmassaan hän tutki vienankarjalaista kuolemanrituaalia. Valmistuttuaan hän työskenteli jonkin aikaa Suomalaisen Kirjallisuuden Seuran kirjastossa etnologisen osaston osastonhoitajana.

Utriainen teki lisensiaatin työnsä osana uskontotieteen professori Juha Pentikäisen tutkimushanketta, joka liittyi uralilaisten kansojen uskontoihin, ja jatkoi siinä syventymistä vienankarjalaiseen kuolemanrituaaliin. Osana toista tutkimusryhmää hän myös teki muutamia matkoja Aunuksen Karjalan kyliin tutkimaan vanhojen naisten uskonnollisia käsityksiä. Lisäksi hän tutki suomalaisten naisten kirjoittamia itsemurhaviestejä.

Utriainen väitteli Helsingin yliopistosta filosofian tohtoriksi vuonna 1999. Hänen väitöskirjansa *Läsnä, riisuttu, puhdas* (SKS, 1999) oli etnografinen tutkimus kuolevia hoitavista naisista. Tutkimukseen liittyi saattokodissa tehty kenttätyöjakso. Väitöskirja voitti Helsingin yliopiston väitöskirjapalkinnon.

Myöhemmin urallaan Utriainen on tutkinut muun muassa kärsimykseen liittyvää kuvastoa, ruumiillisuutta ja suomalaisten naisten enkeliuskoa. Hän on ollut erityisen kiinnostunut nykyajan kansanomaisesta uskonnollisuudesta sekä rajapinnoista maallisen ja uskonnollisen kulttuurin välillä.

Tieteellisten teosten ja artikkeleiden lisäksi Utriainen on julkaissut romaanit *Välimatkoja* (Tammi, 1999) ja *Siivekäs vahtikoira* (Teos, 2007) sekä runoteoksen *Uni leikkii hippaa* (Tammi, 2002) yhdessä poikansa kanssa. *Välimatkoja* oli Runeberg-palkintoehdokkaana vuonna 1999.

## Teokset
* *Välimatkoja*. Helsinki: Tammi, 1999.
* *Läsnä, riisuttu, puhdas: Uskontoantropologinen tutkimus naisista kuolevan vierellä.* Helsinki: SKS, 1999
* 
* *Alaston ja puettu: Ruumiin ja uskonnon ääret.* Helsinki: Vastapaino, 2006. .
* *Siivekäs vahtikoira*. Helsinki: Teos, 2007. . 
* *Enkeleitä työpöydällä: Arjen ja lumon etnografiaa.* Helsinki, SKS. . 

## Lähteet

## Aiheesta muualla
* Utriaisen profiili Helsingin yliopiston tutkimusportaalissa
Sampo Vesterinen

**Sampo Vesterinen** (s. 1965) on suomalainen kääntäjä ja antiikin maailman asiantuntija. Hän on julkaissut yhdessä Arto Kivimäen kanssa kokoelman antiikin rakkausrunoja *Rakkaus ei koskaan lepää* (Tammi 2001), joka palkittiin Kääntäjäkarhu-palkinnolla, sekä teokset *Ikivanha. Antiikin vitsejä ja sukkeluuksia* (yhdessä Vesa Vahtikarin kanssa, Tammi 2002), *Otollinen tilaisuus. Antiikin faabeleita* (Tammi, 2002) ja *Lainehtiva malja – Antiikin runoja viinistä* (Teos, 2004).

## Lähteet
Yhdysvaltain puolustusministeriö

**Yhdysvaltain puolustusministeriö** (, lyh. **DOD**) on Yhdysvaltain hallinnon sotilaallisesta voimasta vastaava osasto. Ministeriön päämaja sijaitsee Pentagonissa. Puolustusministeriön tehtävänä on tarjota sotilaalliset voimat, joita tarvitaan sodan estämiseksi ja Yhdysvaltain turvallisuuden suojelemiseksi. Ministeriö on Yhdysvaltain suurin työnantaja.

Yhdysvaltain puolustusministeriö tekee ja soveltaa standardeja muun muassa materiaalien, tilojen ja suunnittelun käyttöön.

## Budjetti
Puolustushallinon budjetti oli vuonna 2022 740,5&nbsp;miljardia Yhdysvaltain dollaria. Henkilöstöä sekä sotilashenkilöstöä toimialalla on 2,91&nbsp;miljoonaa. Yhdysvaltain puolustushallinto toimii kaikilla mantereilla yhteensä yli 160&nbsp;maassa ja noin 4&nbsp;800&nbsp;toimipaikassa.

## Asevoimat

Yhdysvaltain asevoimat koostuu seuraavista puolustushaaroista: maavoimat, ilmavoimat, merijalkaväki, laivasto, rannikkovartiosto ja avaruusvoimat.

## Sotatoimialueet
Yhdysvaltain puolustusministeriön alaisuudessa toimii eri sotatoimialueita, joiden vastuulla on sotilasoperaatiot ja muun muassa yhteistyö eri valtioiden kanssa eri alueella.

## Lähteet

## Aiheesta muualla

* Yhdysvaltain puolustusministeriön verkkosivut
Sergei Alifirenko

**Sergei Gennadijevitš Alifirenko** (, s. 21. tammikuuta 1959 Kirovakan) on venäläinen pistooliampuja ja olympiavoittaja.

Alifirenko on voittanut 25 m olympiapistoolissa olympiakultaa Sydneyssä 2000 ja olympiapronssia Ateenassa 2004.

Alifirenko on myös menestynyt maailmanmestaruuskilpailuissa. Zagrebissa 2006 hän voitti henkilökohtaisen pronssin 25 m olympiapistoolissa. Alifirenko sai kisoista myös joukkuemaailmanmestaruuden 25 m isopistoolissa sekä hopeaa 25 m olympiapistoolissa ja 25 m vakiopistoolissa. Hän oli myös Barcelonassa 1998 hopealla 25 m isopistoolin joukkueessa.

## Lähteet
*Profiili ISSF Newssissä
*ISSF:n tietokanta
Stokmarknes

**Stokmarknes** on Hadselin kunnan keskustaajama ja kaupunki Nordlandin läänissä Norjassa. Taajama sijaitsee Hadseløyan saaressa rikkonaisessa Vesterålenin saaristossa. Lukuisat sillat yhdistävät sen mantereeseen. Asukasluku on noin 3&nbsp;500 henkeä. Noin viisi kilometriä Stokmarkenesista koilliseen sijaitsee Skagenin lentokenttä. 

Paikkakunnan merkittävin nähtävyys on Hurtigruten-museo, johon on telakoitu kokonainen liikenteestä poistunut entinen alus M/S ''Finnmarken''. Hurtigrutenin perustaja Richard With, asui ja eli Stokmarknesissa.

Norjalainen Madrugada-yhtye on kotoisin Stokmarknesista. 

## Lähteet

## Aiheesta muualla
Olavi Manninen

**Olavi Adrian Manninen** (20. heinäkuuta 1928 Jyväskylä – 15. helmikuuta 2011 Jyväskylä) oli suomalainen kestävyysjuoksija. Hänen päämatkansa oli maraton.

Manninen sijoittui Rooman 1960 olympialaisten maratonjuoksussa parhaana suomalaisena 23:nneksi. Pohjoismaiden mestaruuskilpailuissa hän sai hopeaa vuonna 1959. Hän sijoittui toiseksi Košicen maratonilla vuonna 1956, kolmanneksi Bukarestin maratonilla vuonna 1955 ja viidenneksi Moskovan maratonilla vuonna 1957. Bostonin maratonilla hän oli neljäs vuonna 1957 ja viides vuonna 1961. Suomen mestaruuden hän voitti vuosina 1958 ja 1959. Vuonna 1960 hän sai SM-hopeaa.

Seuratasolla Manninen edusti muun muassa Jyväskylän Kenttäurheilijoita, jonka kunniapuheenjohtaja hän on. Hän istui Suomen Urheiluliiton liittovaltuustossa vuosina 1971–1986. Hänen veljensä Pentti Manninen voitti painissa juniorien Suomen mestaruuden vuonna 1950.

## Henkilökohtaiset ennätykset

* 10&nbsp;000 metriä: 30.31,0
* 25&nbsp;000 metriä: 1.19.13
* Maraton: 2.21.17,8

## Lähteet
* 
* 

### Viitteet
Bob Dorough

**Bob Dorough** (12. joulukuuta 1923 – 23. huhtikuuta 2018) oli yhdysvaltalainen jazzpianisti ja -lauluntekijä. Hän syntyi Arkansasissa ja kasvoi Teksasissa.

Soitettuaan armeijan yhtyeessä toisen maailmansodan aikana Dorough opiskeli North Texas State Universityssa. Hän asui 1950-luvulla jonkin aikaa Pariisissa, Ranskassa.

Dorough teki uransa varhaisina vuosina yhteistyötä muiden muassa Miles Davisin ja Blossom Dearien kanssa. Hän sävelsi ja sanoitti 1970-luvulta alkaen useita lauluja amerikkalaiseen *Schoolhouse Rock!* -opetusohjelmasarjaan. 

## Lähteet
Sergei Poljakov

**Sergei Poljakov** (, s. 22. tammikuuta 1968 Vinnytsja) on venäläinen pistooliampuja.

Poljakov on voittanut olympiahopeaa Ateenassa 2004 25 m olympiapistoolissa.

Poljakov on myös menestynyt joukkueenjäsenenä maailmanmestaruuskilpailuissa. Zagrebissa 2006 hän voitti joukkuekultaa 25 m isopistoolissa ja joukkuehopeaa 25 m olympia- ja 25 m vakiopistoolissa.
Hän osallistui myös Milanoon 1994 ja saavutti joukkuekultaa 25 m isopistoolissa, sekä joukkuehopeaa 50 m pistoolissa.

## Lähteet
*Profiili ISSF Newssissä 
*ISSF:n profiili
Hopeinen Harmonikka

**Hopeinen Harmonikka** oli 10-vuotiaille ja sitä nuoremmille lapsille tarkoitettu suomalainen harmonikkakilpailu, joka järjestettiin vuodesta 1986 lähtien vuoteen 2023 Sata-Häme Soi -juhlilla Ikaalisista. Se järjestettiin Kultainen Harmonikka -kilpailun rinnalla. Ajatuksena lasten kilpailussa on välttää "kovaa kilpailua". Kilpailu syntyi Sata-Häme Soi ja MTV Oy:n yhteistyönä. 

## Kilpailun kulku
Ensimmäisessä vaiheessa kilpailuun ilmoittautuneet lapset tekivät äänitteen tai videon, joiden perusteella tuomaristo valitsi semifinaaliosallistujat. Keväällä, viime vuosina ns. "harmonikkaristeilyn" yhteydessä ruotsinlaivoilla, käydyn semifinaalin pohjalta valittiin soittajat televisiofinaaliin. Vuonna 2008 finaalin televisioi Yle TV2. Kilpailun voittaja ratkeaa suorassa lähetyksessä katsojien puhelinäänestyksen perusteella. Yhdessä Kultainen Harmonikka -kilpailun kanssa viime vuosina televisioitu finaaliohjelma keräsi yli puoli miljoonaa katsojaa vuosittain 2000-luvun ensimmäisen vuosikymmenen lopulla. Yleisradio televisioi kilpailun viimeistä kertaa vuonna 2011, eikä sitä televisioitu vuosina 2012–2015. AlfaTV televisioi kilpailun jälleen vuonna 2015.

Kilpailua ei järjestetty vuonna 2020, johtuen koko Sata-Häme Soi -tapahtuman peruuttamisesta koronaepidemian vuoksi vallinneissa poikkeusoloissa. Sata-Häme Soi -festivaali hakeutui konkurssiin syyskuussa 2023, ja kilpailua ei järjestetty vuonna 2024. Kilpailun tuotemerkki jäi Ikaalisten kaupungin omistukseen.

## Kilpailun voittajat

## Lähteet
Prinssi ja revyytyttö

**Prinssi ja revyytyttö** (*The Prince and the Showgirl*) on vuonna 1957 ensi-iltansa saanut romanttinen komedia. Elokuvan pääosissa näyttelevät Laurence Olivier ja Marilyn Monroe. Olivier toimi myös elokuvan ohjaajana ja tuottajana. Elokuva perustuu näytelmään *The Sleeping Prince*, jonka on kirjoittanut Terrence Rattigan. Elokuva voitti kolme palkintoa ja oli ehdolla kuuteen palkintoon.

## Näyttelijät
* Marilyn Monroe ...  Elsie Marina 
* Laurence Olivier ... Charles, prinssihallitsija 
* Sybil Thorndike ... leskikuningatar 
* Richard Wattis ... Northbrook 
* Jeremy Spenser ... King Nicolas 
* Esmond Knight ... Hoffman 
* Paul Hardwick ... Major Domo 
* Rosamund Greenwood ... Maud 
* Aubrey Dexter ... suurlähettiläs 
* Maxine Audley ... Lady Sunningdale 
* Jean Kent ... Masie Springfield 
* Daphne Anderson ... Fanny 
* Gillian Owen ... Maggie 
* Vera Day ... Betty 
* Margot Lister ... Lottie

## Palkinnot ja ehdokkuudet
### Palkinnot
* National Board of Review of Motion Pictures: NBR-palkinto: paras naissivuosa: Sybil Thorndike, 1957.
* Italian elokuva-akatemia: David di Donatello: Golden Plate: paras ulkomaalainen naisnäyttelijä: Marilyn Monroe, 1958.
* Ranskan elokuva-akatemia: Crystal Star Award: paras ulkomaalainen naisnäyttelijä: Marilyn Monroe, 1959.
### Ehdokkuudet
* BAFTA: BAFTA-elokuvapalkinto: paras brittiläinen miesnäyttelijä: Laurence Olivier, 1958.
* BAFTA: BAFTA-elokuvapalkinto: paras brittiläinen elokuva, 1958.
* BAFTA: BAFTA-elokuvapalkinto: paras brittiläinen käsikirjoitus: Terence Rattigan, 1958.
* BAFTA: BAFTA-elokuvapalkinto: paras ulkomaalainen elokuva: Yhdysvallat, 1958.
* BAFTA: BAFTA-elokuvapalkinto: paras ulkomaalainen naisnäyttelijä: Marilyn Monroe, 1958.
* Laurel Award: Golden Laurel: paras naispääosa: Marilyn Monroe, 1958.

## Arvioita
*[[Video-opas|Video-oppaassa]]* vuodelta 1994 Asko Alanen kutsuu elokuvaa höyhenenkevyeksi lemmenkomediaksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
* 
*
Alex Ribeiro

**Alex Dias Ribeiro** (s. 7. marraskuuta 1948 Belo Horizonte, Brasilia) on entinen brasilialainen kilpa-autoilija ja Formula 1 -kuljettaja. Hän osallistui 20 F1-osakilpailuun kausina – ja  saavuttamatta ainuttakaan MM-pistettä. Ribeiro ajoi Hesketh-, March-, Fittipaldi-talleissa. Ribeiro onnistui ajamaan kaudella 1977 kahdesti kahdeksanneksi.Ribeiro ajoi kuudesti maaliin.

## Lähteet
Sulatto (nuorisotapahtuma Raahessa)

**Sulatto** on Raahessa järjestettävä päihteettömyyteen kannustava, nuoria osallistava ja pääsymaksuton nuorten musiikkitapahtuma, jota on järjestetty vuodesta 2003 lähtien. Tapahtuma on yleensä yksipäiväinen ja järjestetään elokuun alussa tai heinäkuun lopussa.

Tapahtuma on kaksiosainen ja päivällä järjestetään perheille suunnattu Huvilahti - lasten tapahtuma. Illemmalla varsinaisen Sulaton aloittavat paikalliset yhtyeet, joiden jälkeen ilta jatkuu valtakunnallisesti tunnetuilla pääesiintyjillä. Tapahtuma on Raahen nuorisovaltuuston projekti. Sulaton kävijämäärät liikkuvat 1&nbsp;500-2&nbsp;500 kävijän paikkeilla.

## Organisaatio
Sulatto-tapahtumaa organisoi Raahen nuorisovaltuuston joka vuosi nimeämä noin 25-henkinen Sulatto-staabi. Staabin johdossa toimivat päätoimitsija, apulaispäätoimitsija sekä pääsihteeri.

Sulaton ympärillä toimii joka vuosi yhteensä noin 50-100 nuorta, jotka jakaantuvat yhteensä noin 10 tiimiin ja niiden alaisiin työryhmiin.

Sulatto on nimenomaan nuorten järjestämä tapahtuma. Järjestävän Sulatto-staabin jäsenten ikä on pääosin viime vuosina ollut neljästätoista kahteenkymmeneen ikävuoteen.

## Päätoimitsijat 2003-

*2003: Antti Jokela (synt. -86)
*2004: Antti Jokela, Jarno Moisala (-79)
*2005: Katja Sorjamaa (-85)
*2006: Jenni Similä (-86)
*2007: Katja Viinikangas (-88)
*2008: Sonja Strömsholm (-87)
*2009: Eeva Ojala (-88)
*2010: Katja Viinikangas (-88)
*2011: Jussi Ojala (-93)
*2012: Jesper Uunila (-94)
*2013: Viivi Ohvo (-95)
*2014: Eetu Viinikka (-96)
*2015: Ella Kallela (-98)
*2016: Mikko Kanervo (-97)
*2017: Ida Tiittanen (-98)
*2018: Antti Mattila (-00)
*2019: Asko Salmela (-01)

## Pääesiintyjät 2003-
*Sulatto´03: Mariska
*Sulatto´04: Killer
*Sulatto´05: PMMP & The Jiva Orchestra
*Sulatto´06: Jonna
*Sulatto´07: Technicolour
*Sulatto´08: Ari Koivunen
*Sulatto´09: Lord Est
*Sulatto´10: The Giant Leap, Kilpi ja Uniikki
*Sulatto´11: Jukka Poika, Raappana & Sound Explosion Band ja Aste
*Sulatto´12: Elokuu, Asa, The Blanko ja Profane Omen
*Sulatto´13: Kuningasidea, Brädi, Stepa & Are ja Kemmuru
*Sulatto´14: Redrama, Laineen Kasperi & Palava Kaupunki ja Doom Unit
*Sulatto´15: Kasmir
*Sulatto´16: Mäkki
*Sulatto´17: Ilari, TCT ja Salaliitto
*Sulatto´18: *Normaali kesätapahtuma peruttiin ulkoilmakonsertin estävien sääolosuhteiden johdosta.*
*Sulatto´18 goes pikkujoulut: Gettomasa. *Kesätapahtuman peruuntumisen johdosta 8.12.2018 järjestetty korvaava tapahtuma Raahen liikuntahallilla.*

## Aiheesta muualla
*http://www.sulatto.net
Job for a Cowboy

**Job For A Cowboy** on yhdysvaltalainen death metal -yhtye, joka perustettiin Glendalen kaupungissa Arizonassa. Job for a Cowboy aloitti deathcore-yhtyeenä, josta hiljalleen muokkaantui nykyiseen muotoonsa, eli enemmän death metal -painoisemmaksi. Yhtyeen laulaja Jonny Davy on sitä mieltä, ettei yhtye olisi voinut keksiä hölmömpää nimeä.

## Historia
Vuoden 2004 demonsa ilmestyttyä, Job for a Cowboy julkaisi debyyttialbuminsa, *[[Doom (albumi)|Doomin]]*, vuonna 2005. Albumi sai Yhdysvalloissa positiivisen vastaanoton. *[[Genesis (Job for a Cowboyn albumi)|Genesis]]*-albumi ilmestyi keväällä 2007. Lähivuosina Job for a Cowboy on kiertänyt Yhdysvaltoja sekä Eurooppaa aktiivisesti. Kesällä 2008 yhtye esiintyi ensimmäistä kertaa Suomessa Tuska Open Air -festivaaleilla, jossa he soittivat instrumentaalikonsertin koska laulajalla oli kurkkutulehdus. Vuonna 2009 he julkaisivat Ruinationin.

## Jäsenet
* Jonny Davy – laulu (2003–)
* Al Glassman – rytmikitara (2008–)
* Tony Sannicandro – soolokitara, taustalaulu (2011–)
* Nick Schendzielos – basso (2011–)
* Danny Walker (2013–)

;Entiset jäsenet
* Chad Staples – basso (2003–2004)
* Andy Rysdam – rummut (2003–2004)
* Andrew Arcurio – soolokitara (2003–2006)
* Ravi Bhadriraju – rytmikitara (2003–2008)
* Elliott Sellers – rummut (2004–2007)
* Brent Riggs – bassokitara, taustalaulu (2004–2011)
* Bobby Thompson – soolokitara (2006–2011)
* Jon "The Charn" Rice – rummut (2007–2013)

## Diskografia
;Studioalbumit
* 
* 
* 
* 
* 

**EP:t**
* 
* 
* 

**Singlet**
* Unfurling a Darkened Gospel (2009)
* Misery Reformatory (2011)
* Nourishment Through Bloodshed (2012)

**Musiikkivideot**
* Entombment of a Machine (2006)
* Embedded (2007)
* Altered from Catechization (2008)
* Unfurling a Darkened Gospel (2009)
* Ruination (2010)
* Tarnished Gluttony (2012)
Blossom Dearie

**Blossom Dearie** () oli yhdysvaltalainen jazzlaulaja ja -pianisti. Hän syntyi East Durhamissa, New Yorkin osavaltiossa, ja opiskeli lapsuudessaan klassista pianonsoittoa.

## Ura

Dearie muutti high schoolin jälkeen New Yorkiin. Hän työskenteli 1950-luvulla Pariisissa, jossa hän nousi kokoonpanonsa kanssa vuonna 1954 maineeseen ranskankielisellä versiollaan laulusta ”Lullaby of Birdland”. 

Jo 1950-luvulla levytysuransa aloittanut Dearie työskenteli aikoinaan muiden muassa Verve Recordsille ja Capitol Recordsille. Jälkimmäisellä hän julkaisi tunnetun albumin *May I Come In?* (1964). Eräs suosittu laulu on ”The Riviera” albumilta *Give Him the Ooh-La-La* (1958).

1970-luvulla Dearie perusti oman levy-yhtiönsä, Daffodil Recordsin. Hänet muistetaan myös 1970-luvulla aloitetusta opetussarjasta *Schoolhouse Rock!*.

## Yksityiselämä

Dearie oli naimisissa nuorena kuolleen jazzmuusikko Bobby Jasparin kanssa.

## Lähteet

## Aiheesta muualla

*
Max Q

**Max Q** lento- ja avaruustekniikassa käytetty termi, jolla tarkoitetaan dynaamisen paineen maksimia, jossa myös aerodynaaminen kuorma saavuttaa maksiminsa. Nimi "max Q" (tai "max q") tulee siitä, että englannin kielessä dynaamista painetta merkitään Q-kirjamella.

Kun tarkasteellaan dynaamisen paineen määritelmää p_{dyn} =\rho v^2 / 2, havaitaan seuraavat asiat:

* p_{dyn} on nolla laukaisussa, koska silloin aluksen nopeus v=0
* p_{dyn} on nolla ilmakehän ulkopuolella avaruudessa, koska tällöin ilmantiheys \rho=0
* p_{dyn} on aina \ge 0.

Tällöin Rollen lauseen perusteella on väistämättä piste, jossa on dynaamisen paineen maksimi, max Q. Tämän korkeuden alapuolella aluksen kiihtyminen nostaa dynaamista painetta enemmän kuin ilman tiheyden laskeminen laskee. Max Q:n jälkeen aluksen kiihtyminen ei enää riitä kompensoimaan tiheyden pienenemistä joten dynaaminen paine pienenee.

Esimerkiksi tavallisen avaruussukkulan laukaisun aikana max Q on 11 km:n korkeudella.
Tyypillisellä Apollo-ohjelman lennolla max Q esiintyi suunnilleen 13 km ja 14 km:n korkeudella.

## Katso myös
* dynaaminen paine
* paine
* Prandtl-Glauertin singulariteetti

## Lähteet
San Antonio Spurs

**San Antonio Spurs** on sanantoniolainen NBA:ssa pelaava koripallojoukkue. Se pelaa läntisen konferenssin lounaisessa divisioonassa. Joukkue on voittanut NBA-mestaruuden vuosina 1999, 2003, 2005, 2007 ja 2014. Mestaruusvuosiensa loppuottelusarjoissa se voitti New York Knicksin otteluvoiton 4–1, New Jersey Netsin 4–2, Detroit Pistonsin 4–3, Cleveland Cavaliersin 4–0 sekä Miami Heatin 4–1. Joukkue esiintyi pudotuspeleistä yhtäjaksoisesti kausina 1998-2019. 

## Nimi ja logo
Joukkueen nimi Spurs on valittu paikallisuuskytköksen vuoksi. Teksasiin liitetään vahvasti cowboy-perinne ja nimi Spurs tarkoittaa ratsastajan saappaisiin kiinnitettäviä kannuksia. Joukkueen logossakin esiintyy rissallinen kannus.

## Historia
Joukkue perustettiin Dallasissa vuonna 1967 nimellä Dallas Chaparrals. Chaparrals pelasi Dallasissa kuusi kautta NBA:n kanssa kilpailevassa American Basketball Association (ABA) -liigassa. Omistajanvaihdosten myötä joukkue siirrettiin San Antonioon ja sen nimeksi vaihdettiin Spurs. San Antoniossa Spurs pelasi ABA:ssa kaudet 1973–1974, 1974–1975 ja 1975–1976. Kun ABA yhdistyi NBA:han siirtyi Spurs pelaamaan kaudesta 1976–1977 eteenpäin NBA:ssa.

## NBA-mestaruudet

## Jäädytetyt pelinumerot

* 00: Johnny Moore (1980–1988, 1989–1990)
* 6: Avery Johnson (1991, 1992–1993, 1994–2001)
* 9: Tony Parker (2001–2018) 
* 12: Bruce Bowen (2001–2009)
* 13: James Silas (1972–1981)
* 20: Manu Ginóbili (2002–2018) 
* 21: Tim Duncan (1997–2016) 
* 32: Sean Elliott (1989–1993, 1994–2001)
* 44: George Gervin (1974–1985)
* 50: David Robinson (1989–2003)

## Menestys kausittain 2000-luvulla

## Lähteet
Paavo Kotila

**Paavo Edvart Kotila** (26. elokuuta 1927 Veteli – 26. tammikuuta 2014 Oulu) oli suomalainen kestävyysjuoksija. Hänen päämatkansa oli maraton.

Kotila sijoittui Melbournen 1956 olympialaisten maratonjuoksussa 13:nneksi. Pohjoismaiden mestaruuden hän voitti vuonna 1957; vuonna 1955 hän saavutti PM-hopeaa ja vuonna 1959 PM-pronssia. Hän voitti Bostonin maratonin vuonna 1960 ja sijoittui vuonna 1955 neljänneksi. Košicen maratonilla hän sijoittui toiseksi vuonna 1955 ja kolmanneksi vuonna 1957. Toisen sijan hän saavutti myös Ateenan maratonilla vuonna 1957 sekä Asahi-maratonilla vuosina 1957 ja 1960.

Kalevan kisoihin Kotila osallistui ensin ratajuoksijana. Vuoden 1952 Kalevan kisoissa hän oli 10 000 metrillä neljäs ja seuraavana vuonna viides. Tämän jälkeen hän siirtyi maantie- ja maratonjuoksijaksi. Suomen mestaruuden hän voitti vuosina 1955, 1956 ja 1961. Vuonna 1959 hän sai SM-hopeaa ja vuonna 1957 SM-pronssia. Kotimaassaan hän voitti Suomen Urheilulehden maratonin vuosina 1954 ja 1960 sekä Kaisaniemen maratonin vuosina 1955, 1956, 1957 ja 1960. H oitti vielä veteraanisarjoissa useita Euroopan ja Suomen mestaruuksia. Hänen maratonennätyksensä oli 2.18.04,8, joka oli vuoden 1956 maailman kärkiaika. Vielä 55-vuotiaana hän juoksi maratonin ajassa 2.36.42. 

Paavo Kotilan nimikkotapahtuma Kotilan lenkki on juostu Oulussa vuodesta 1979. Hänen veljensä Uljas Kotila juoksi maratonin ajassa 2.41.19,0 vuonna 1950. Hänen siskonsa pojantytär on pikajuoksija Johanna Manninen.

Kotila kuoli 86-vuotiaana Oulun kaupunginsairaalassa 26. tammikuuta 2014.

## Lähteet
Lyle Lovett

**Lyle Pearce Lovett** (s. 1. marraskuuta 1957 Klein, Texas, Yhdysvallat) on yhdysvaltalainen countrymuusikko.

## Elämä ja ura
Lovett kasvoi perheensä maatilalla Texasissa. High schoolin jälkeen hän opiskeli Texas A&M Universityssa ja valmistui saksan kielestä ja journalismista.

Lovett alkoi laulaa ja kirjoittaa lauluja collegessa. Hän sai vuonna 1984 levytyssopimuksen MCA Records -levy-yhtiöltä.

Lovett on julkaissut 1980-luvulta alkaen useita albumeja countrymusiikkia, jossa on vaikutteita big band -jazzista, soulista, rockista, folkista ja gospelista. Hän on myös näytellyt elokuvissa, kuten *[[The Player – Pelimies]]* (1992) ja *[[Short cuts – oikopolkuja]]* (1993).

Lovett oli vuosina 1993–1995 naimisissa näyttelijä Julia Robertsin kanssa.

Lovett on voittanut neljä Grammy-palkintoa.

## Diskografia
* *Lyle Lovett* (1986)
* *Pontiac* (1987)
* *Lyle Lovett and His Large Band* (1989)
* *Joshua Judges Ruth* (1992)
* *I Love Everybody* (1994)
* *The Road to Ensenada* (1996)
* *Step Inside This House* (1998)
* *My Baby Don't Tolerate* (2003)
* *It's Not Big It's Large* (2007)
* *Natural Forces* (2009)
* *Release Me* (2012)
* *12th of June* (2022)

## Lähteet

## Aiheesta muualla
*
Ihar Basinski

**Igor Basinski** (s. 11. huhtikuuta 1963 Hrodna) on valkovenäläinen pistooliampuja, joka on myös edustanut Neuvostoliittoa.

Basinski on saavuttanut kaksi olympiahopeaa 50 m pistoolissa Atlantassa 1996 ja Sydneyssä 2000 sekä olympiapronssin Soulissa 1988. Hän saavutti Sydneyssä 2000 myös pronssia 10 m ilmapistoolissa.

Basisnki on saavuttanut lukuisia maailmanmestaruuksia ja maailmanmestaruusmitaleita. Kirkkain niistä on henkilökohtainan maailmanmestaruus 10 m ilmapistoolissa Suhlissa 1986. Hän saavutti siellä myös sivuavan joukkuemaailmanennätyksen 25 m vakiopistoolissa, joka on voimassa edelleen.

## Maailmanennätys

## Lähteet
*Profiili ISSF Newssissä 
*ISSF:n tietokanta
Bobby Jaspar

**Bobby Jaspar** (20. helmikuuta 1926 – 28. helmikuuta 1963) oli belgialainen jazzsaksofonisti, -huilisti ja -säveltäjä. Hän syntyi Liègessä ja lähti vuonna 1950 Pariisiin. 

Jaspar levytti myöhemmin myös Yhdysvalloissa. Hän oli naimisissa Blossom Dearien kanssa. 

Vain 37-vuotiaaksi eläneen Jasparin kuoleman aiheutti sydänkohtaus. Hänen mukaansa on nimetty Pariisissa vuosittain myönnettävä Prix Bobby Jaspar.
Star Trek II: Khanin viha

**Star Trek II: Khanin viha** (*Star Trek II: The Wrath of Khan*) on Nicholas Meyerin ohjaama toinen Star Trek -televisiosarjaan pohjautuva elokuva vuodelta 1982.

Tällä kertaa tarinaa on pyritty saamaan seikkailunomaisemmaksi, poiketen edellisen elokuvan pyrkimyksestä syvälliseen filosofiaan. 

*[[The New York Times]]in* kriitikot valitsivat *Khanin vihan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Rooleissa

## Tekniikka
Elokuvassa käytettiin ensi kertaa partikkeliefektinä tunnettua menetelmää erikoistehosteen tekemiseen.
Lucasfilmillä kehitetty Lucasfilm Renderer, josta myöhemmin tuli RenderMan, oli käytössä elokuvan Genesis Sequence -kohtauksessa.

## Lähteet

## Aiheesta muualla
*
Pavel Chekov

**Pavel Andreievich Chekov** on kuvitteellinen henkilö *[[Star Trek]]* -universumissa. Venäläissyntyistä USS Enterprisen navigointiupseeria aliluutnantti Chekovia esitti Walter Koenig.

Romansseihin ja ajattelemattomiin tekoihin taipuvainen Chekov tuli sarjaan mukaan toisen tuotantokauden ensimmäisessä jaksossa *Catspaw*, viimeisenä sarjan vakiohahmoista. Eräs liioitellulla venäläiskorostuksella puhuvan Chekovin luonteenpiirre on nimetä milloin mikäkin asia venäläisten ansioksi; taipumuksesta tuli eräs sarjan vakivitseistä.

Star Trekin luonut Gene Roddenberry on väittänyt keksineensä hahmon vastauksena Pravdan artikkeliin, jossa hänen mukaansa valitettiin sitä, ettei avaruustutkimuksen johtavan maan kansalaista ollut kelpuutettu sarjan miehitykseen. Monikansallinen miehistö, johon kuului myös Yhdysvaltain silloisen päävastustajan Neuvostoliiton edustaja, sopi myös hänen visioonsa tulevaisuuden yhdistyneestä Maasta. Hahmon esittäjä Koenig puolestaan pitää sitä vastauksena The Monkees -yhtyeen ja televisiosarjan Davy Jonesille, jota Chekov kampaukseltaan ja ulkomuodoltaan muistuttaa.

Anton Yelchin esitti Chekovia elokuvissa *[[Star Trek (elokuva)|Star Trek]]* (2009), *[[Star Trek Into Darkness]]* (2013) ja *[[Star Trek Beyond]]* (2016).

## Lähteet

## Aiheesta muualla
* STARTREK.COM: "Pavel Chekov"
Kimmo Mattila

**Kimmo Kalevi Mattila** (s. 15. huhtikuuta 1959 Eura) on suomalainen harmonikkataiteilija ja alan vaikuttaja, joka on toiminut Kansainvälisen harmonikkaliiton pääsihteerinä vuodesta 2006.

## Tausta
Mattila on kotoisin Eurasta. Hän aloitti harmonikansoiton seitsemänvuotiaana Euran nuorisosoittokunnassa ja jatkoi instrumentin opiskelua Lasse Pihlajamaan harmonikkaopistossa. Hän on opiskellut konserttiharmonikansoittoa Matti Rantasen johdolla. Kimmo Mattila valmistui musiikin maisteriksi 1988.

## Ura
Mattila on toiminut Suomen Harmonikkaliiton puheenjohtajana vuodesta 1995, Suomen Harmonikkainstituutin johtajana vuodesta 1986, Sata-Häme Soi -juhlien taiteellisena johtajana sekä ennen pääsihteerinimitystään Kansainvälisen Harmonikkaliiton varapuheenjohtajana kahdeksan vuoden ajan. Hän on toiminut myös Suomen musiikkineuvoston sihteerinä.

Hallinnollisen uransa ohella Mattila on myös toiminut esiintyvänä taiteilijana televisio-orkestereissa, harmonikkakilpailujen tuomaritehtävissä, Hanuri-lehden päätoimittajana sekä julkaissut harmonikansoiton oppikirjan.

## Palkinnot
Kimmo Mattila on voittanut harmonikkakilpailuissa nuorten PM-, SM- ja pelimannimestaruustitteleitä (1972, 1973, 1974).

## Kirjallinen tuotanto
* 

## Lähteet

## Aiheesta muualla
*
Luumäen Rasti

**Luumäen Rasti ** (LuuRa) on vuonna 1986 perustettu suunnistuksen erikoisseura. Seuraan kuuluu noin 100 jäsentä.

## TiistaiRastit ja Hippo-rastikoulu

Kaikille avoimia TiistaiRasteja järjestetään toukokuusta syyskuun loppuun aina tiistaisin. Kukin osallistuja saa itse valita suunnistusratansa sekä lähtöajan. TiistaiRasteja järjestetään vuosittain noin 20 kertaa. Alle 12-vuotiaille järjestetään Hippo-Rastikoulua, jossa opetetaan suunnistuksen alkeita.

## Luumäki-rastit ja muut kilpailut

Luumäki-rastit on seuran vuosittain, kesäkuun alussa järjestettävä kansallinen suunnistuskilpailu. Lisäksi seura järjestää keskimäärin joka toinen vuosi hiihtosuunnistuskilpailuja. Huomattavimmat tähän mennessä järjestetyt kilpailut ovat hiihtosuunnistuksen pikamatkojen suomenmestaruuskilpailut ja Lumi-Toukola vuonna 2006.

## Aiheesta muualla
* Luumäen Rastin kotisivut
* TiistaiRastit